**Csongrád Város Polgármesterétől**

Száma: Fjl/294-1/2024.

Témafelelős: Bedő Tamás polgármester

**ELŐTERJESZTÉS**

**Csongrád Városi Önkormányzat Képviselő-testületének**

**2024. március 21-i ülésére**

**Tárgy:** DTKH Nonprofit Kft-ben meglévő önkormányzati tulajdonú üzletrész értékesítése

**Tisztelt Képviselő-testület!**

A Képviselő-testület korábban döntött a Csongrádi Víz- és Kommunális Kft. üzletrészben történő értékesítéséről. Ennek kapcsán jeleztem, hogy az önkormányzatnak az FBH-NP Nonprofit Kft-ben további üzletrésze maradt fenn. Az FBH-NP Nonprofit Kft. 2024. január 5. napjával beolvad a DTKH Nonprofit Kft-be, így üzletrészünk keletkezett a fenti cégben. A DTKH Nonprofit Kft. ügyvezetése jelezte, hogy ismét megnyílik a lehetőség önkormányzati üzletrészek megvásárlására. Előzetesen jeleztem, hogy elviekben nem zárkózunk el az eladástól.

Kérem a T. Képviselő.-testületet, jelen előterjesztés elfogadásával hozzon elvi döntést az üzletrész értékesítéséről és hatalmazzon fel, hogy tárgyalásokat folytassak az adásvétel feltételeiről.

A tárgyalások eredményeiről a képviselő-testületet tájékoztatom és megfelelő ajánlat esetén javaslatot teszek az üzletrész értékesítésére.

Kérem a fenti előterjesztés jóváhagyását.

**H a t á r o z a t**

A Csongrád Városi Önkormányzat Képviselő-testülete megtárgyalta a „DTKH Nonprofit Kft-ben önkormányzati tulajdonú üzletrész értékesítése” tárgyú előterjesztést és az alábbi döntést hozza:

A képviselő-testület elviekben támogatja a DTKH Nonprofit Kft-ben meglévő, a Csongrád Városi Önkormányzat tulajdonát képező üzletrész értékesítését. A képviselő-testület felhatalmazza a polgármestert, hogy folytasson tárgyalásokat az adásvétel feltételeiről és tegyen javaslatot ennek eredményeként.

Erről jegyzőkönyvi kivonaton értesítést kap:

1. a képviselő-testület tagjai

2. Bedő Tamás polgármester

3. Irattár

Csongrád, 2024. március 14.

Bedő Tamás

polgármester